plato-philosophy.timaeus 88
ταὐτὸν δὴ διανοητέον καὶ περὶ τοῦ συναμφοτέρου , ζῷον ὃ καλοῦμεν , ὡς ὅταν τε ἐν αὐτῷ ψυχὴ κρείττων οὖσα σώματος περιθύμως ἴσχῃ , διασείουσα πᾶν αὐτὸ ἔνδοθεν νόσων ἐμπίμπλησι , καὶ ὅταν εἴς τινας μαθήσεις καὶ ζητήσεις συντόνως ἴῃ , κατατήκει , διδαχάς τʼ αὖ καὶ μάχας ἐν λόγοις ποιουμένη δημοσίᾳ καὶ ἰδίᾳ διʼ ἐρίδων καὶ φιλονικίας γιγνομένων διάπυρον αὐτὸ ποιοῦσα σαλεύει , καὶ ῥεύματα ἐπάγουσα , τῶν λεγομένων ἰατρῶν ἀπατῶσα τοὺς πλείστους , τἀναίται αἰτιᾶσθαι ποιεῖ · σῶμά τε ὅταν αὖ μέγα καὶ ὑπέρψυχον σμικρᾷ συμφυὲς ἀσθενεῖ τε διανοίᾳ γένηται , διττῶν ἐπιθυμιῶν οὐσῶν φύσει κατʼ ἀνθρώπους , διὰ σῶμα μὲν τροφῆς , διὰ δὲ τὸ θειότατον τῶν ἐν ἡμῖν φρονήσεως , αἱ τοῦ κρείττονος κινήσεις κρατοῦσαι καὶ τὸ μὲν σφέτερον αὔξουσαι , τὸ δὲ τῆς ψυχῆς κωφὸν καὶ δυσμαθὲς ἀμνῆμόν τε ποιοῦσαι , τὴν μεγίστην νόσον ἀμαθίαν ἐναπεργάζονται . μία δὴ σωτηρία πρὸς ἄμφω , μήτε τὴν ψυχὴν ἄνευ σώματος κινεῖν μήτε σῶμα ἄνευ ψυχῆς , ἵνα ἀμυνομένω γίγνησθον ἰσορρόπω καὶ ὑγιῆ . τὸν δὴ μαθηματικὸν ἤ τινα ἄλλην σφόδρα μελέτην διανοίᾳ κατεργαζόμενον καὶ τὴν τοῦ σώματος ἀποδοτέον κίνησιν , γυμναστικῇ προσομιλοῦντα , τόν τε αὖ σῶμα ἐπιμελῶς πλάττοντα τὰς τῆς ψυχῆς ἀνταποδοτέον κινήσεις , μουσικῇ καὶ πάσῃ φιλοσοφίᾳ προσχρώμενον , εἰ μέλλει δικαίως τις ἅμα μὲν καλός , ἅμα δὲ ἀγαθὸς ὀρθῶς κεκλῆσθαι . κατὰ δὲ ταὐτὰ ταῦτα καὶ τὰ μέρη θεραπευτέον , τὸ τοῦ παντὸς ἀπομιμούμενον εἶδος . τοῦ γὰρ σώματος ὑπὸ τῶν εἰσιόντων καομένου τε ἐντὸς καὶ ψυχομένου , καὶ πάλιν ὑπὸ τῶν ἔξωθεν ξηραινομένου καὶ ὑγραινομένου καὶ τὰ τούτοις ἀκόλουθα πάσχοντος ὑπʼ ἀμφοτέρων τῶν κινήσεων , ὅταν μέν τις ἡσυχίαν ἄγον τὸ σῶμα παραδιδῷ ταῖς κινήσεσι , κρατηθὲν διώλετο , ἐὰν δὲ ἥν τε τροφὸν καὶ τιθήνην τοῦ παντὸς προσείπομεν μιμῆταί τις , καὶ τὸ σῶμα μάλιστα μὲν μηδέποτε ἡσυχίαν ἄγειν ἐᾷ , κινῇ δὲ καὶ σεισμοὺς ἀεί τινας ἐμποιῶν αὐτῷ διὰ παντὸς τὰς ἐντὸς καὶ ἐκτὸς ἀμύνηται κατὰ φύσιν κινήσεις , καὶ μετρίως σείων τά τε περὶ τὸ σῶμα πλανώμενα παθήματα καὶ μέρη κατὰ συγγενείας εἰς τάξιν κατακοσμῇ πρὸς ἄλληλα , κατὰ τὸν πρόσθεν λόγον ὃν περὶ τοῦ παντὸς ἐλέγομεν , οὐκ ἐχθρὸν παρʼ ἐχθρὸν τιθέμενον ἐάσει πολέμους ἐντίκτειν τῷ σώματι καὶ νόσους , ἀλλὰ φίλον παρὰ φίλον τεθὲν ὑγίειαν ἀπεργαζόμενον παρέξει .
Lemmas: αὐτός δή διανοητέον καί περί ὁ συναμφότεροι , ζῷον ὅς καλέω , ὡς ὅταν τε ἐν αὐτός ψυχή κρατύς εἰμί σῶμα περίθυμος ἴσχω , διασείω πᾶς αὐτός ἔνδοθεν νόσος ἐμπίμπλημι , καί ὅταν εἰς τις μάθησις καί ζήτησις σύντονος ἔρχομαι , κατατήκω , διδαχή τε αὖ καί μάχη ἐν λόγος ποιέω δημοσίᾳ καί ἴδιος διά ἔρις καί φιλονικία γίγνομαι διάπυρος αὐτός ποιέω σαλεύω , καί ῥεῦμα ἐπάγω , ὁ λέγω ἰατρός ἀπατάω ὁ πολύς , τἀναιτνέαμαι αἰτιάομαι ποιέω · σῶμα τε ὅταν αὖ μέγας καί ὑπέρψυχος μικρός συμφυής ἀσθενής τε διάνοια γίγνομαι , δισσός ἐπιθυμία εἰμί φύσις κατά ἄνθρωπος , διά σῶμα μέν τροφή , διά δέ ὁ θεῖος ὁ ἐν ἐγώ φρόνησις , ὁ ὁ κρατύς κίνησις κρατέω καί ὁ μέν σφέτερος αὐξάνω , ὁ δέ ὁ ψυχή κωφός καί δυσμαθής ἀμνήμων τε ποιέω , ὁ μέγας νόσος ἀμαθία ἐναπεργάζομαι . εἷς δή σωτηρία πρός ἄμφω , μήτε ὁ ψυχή ἄνευ σῶμα κινέω μήτε σῶμα ἄνευ ψυχή , ἵνα ἀμύνω γίγνομαι ἰσόρροπος καί ὑγιής . ὁ δή μαθηματικός ἤ τις ἄλλος σφόδρα μελέτη διάνοια κατεργάζομαι καί ὁ ὁ σῶμα ἀποδοτέος κίνησις , γυμναστικός προσομιλέω , ὁ τε αὖ σῶμα ἐπιμελής πλήσσω ὁ ὁ ψυχή ἀνταποδοτέον κίνησις , μουσική καί πᾶς φιλοσοφία προσχράομαι , εἰ μέλλω δίκαιος τις ἅμα μέν καλός , ἅμα δέ ἀγαθός ὀρθός καλέω . κατά δέ αὐτός οὗτος καί ὁ μέρος θεραπεύω , ὁ ὁ πᾶς ἀπομιμέομαι εἶδος . ὁ γάρ σῶμα ὑπό ὁ εἰσέρχομαι καίω τε ἐντός καί ψύχω , καί πάλιν ὑπό ὁ ἔξωθεν ξηραίνω καί ὑγραίνω καί ὁ οὗτος ἀκόλουθος πάσχω ὑπό ἀμφότερος ὁ κίνησις , ὅταν μέν τις ἡσυχία ἄγω ὁ σῶμα παραδίδωμι ὁ κίνησις , κρατέω διόλλυμι , ἐάν δέ ὅς τε τροφός καί τιθήνη ὁ πᾶς προσλέγω μιμέομαι τις , καί ὁ σῶμα μάλα μέν μηδέποτε ἡσυχία ἄγω ἐάω , κινέω δέ καί σεισμός ἀεί τις ἐμποιόω αὐτός διά πᾶς ὁ ἐντός καί ἐκτός ἀμύνω κατά φύσις κίνησις , καί μέτριος σείω ὁ τε περί ὁ σῶμα πλανάω πάθημα καί μέρος κατά συγγένεια εἰς τάξις κατακοσμέω πρός ἀλλήλων , κατά ὁ πρόσθεν λόγος ὅς περί ὁ πᾶς λέγω , οὐ ἐχθρός παρά ἐχθρός τίθημι ἐάω πόλεμος ἐντίκτω ὁ σῶμα καί νόσος , ἀλλά φίλος παρά φίλος τίθημι ὑγίεια ἀπεργάζομαι παρέχω .